**KRITERIJI I ELEMENTI OCJENJIVANJA U 1.RAZREDU U ŠKOLI NA DALJINU**

**HRVATSKI JEZIK**

ELEMENT VREDNOVANJA : HRVATSKI JEZIK I KOMUNIKACIJA

**ISHOD: OŠ HJ A. 1. 4. Učenik piše školskim formalnim pismom slova, riječi i kratke rečenice u skladu s jezičnim razvojem.**

* Stvaranje priče po nizu slika

|  |  |  |  |  |  |
| --- | --- | --- | --- | --- | --- |
| **RAZRADA**  **ISHODA** | **NEDOVOLJAN** | **DOVOLJAN** | **DOBAR** | **VRLO DOBAR** | **ODLIČAN** |
| oblikuje kratak pisani tekst primjeren početnomu opismenjavanju; | Učenik ne ostvaruje sastavnicu ishoda *„oblikuje kratak pisani tekst primjeren početnomu opismenjavanju“* po zadanim elementima. | Uz stalni poticaj i navođenje oblikuje kratak pisani tekst ne vodeći računa o primjeni pravopisnih pravila. Većina slova i riječi su netočno napisane. Rečenice su nejasno oblikovane i pisane neurednim rukopisom. U pisanju ne poštuje crtovlje. Zaboravlja na pisanje rečeničnih znakova. | Oblikuje kratak pisani tekst u formi odgovora na postavljena pitanja. Slova i riječi djelomično točno napisane.  Rečenice su djelomično pravilne i jasne.  Ponekad  zaboravlja na pisanje rečeničnog znaka. Uglavnom piše uredno. | Oblikuje kratak pisani tekst primjeren početnomu opismenjavanju. Slova i riječi su uglavnom točno napisane. Rečenice su uglavnom pravilne i jasne. Piše znak na kraju rečenice. Piše uredno i poštuje crtovlje. | Samostalno oblikuje pisani tekst razrađujući priču i vodeći računa o strukturi fabule. Piše rečenični znak na kraju rečenice. Rečenice su pravilne i jasne. Piše uredno i poštuje crtovlje. |

ELEMENT VREDNOVANJA : KNJIŽEVNOST I STVARALAŠTVO

* Zalaganje

|  |  |  |
| --- | --- | --- |
| **DOBAR** | **VRLO DOBAR** | **ODLIČAN** |
| Neredovito i površno obavlja postavljene zadatke. Napisani zadatci imaju veliki broj pogrešaka . Često su napisani neuredno i nepregledno. | Redovito obavlja postavljene zadatke. Pisani zadatci su uglavnom uredni. Zbog brzopletosti i površnosti pojavljuju se pogreške. | Redovito obavlja postavljene zadatke poštujući vremenske rokove. Pisani zadatci su uredni, jasni i potpuni. Ispravlja pogreške na koje je upozoren/upozorena. U radu slijedi upute i trudi se da zadatak obavi što bolje. |

**MATEMATIKA**

ELEMENT VREDNOVANJA: USVOJENOST ZNANJA I VJEŠTINA

**ISHOD: MAT OŠ A.1.4. MAT OŠ B.1.1. Zbraja i oduzima u skupu brojeva do 20.**

**ISHOD: MAT OŠ A.1.5. Matematički rasuđuje te matematičkim jezikom prikazuje i rješava različite tipove zadataka.**

* Zbrajanje i oduzimanje brojeva do 20

|  |  |  |  |  |  |
| --- | --- | --- | --- | --- | --- |
| **RAZRADA**  **ISHODA** | **NEDOVOLJAN** | **DOVOLJAN** | **DOBAR** | **VRLO DOBAR** | **ODLIČAN** |
| Zbraja i oduzima brojeve do 20. | Učenik ne ostvaruje sastavnicu ishoda *„Zbraja i oduzima brojeve do 20“* po zadanim elementima. | Zbraja i oduzima brojeve do 20 koristeći se konkretima. | Zbraja i oduzima uz poneku pogrešku i manju pomoć. | Zbraja i oduzima uz poneku pogrešku | Automatizirano i točno zbraja i oduzima brojeve do 20. |
| Imenuje članove u računskim operacijama | Učenik ne ostvaruje sastavnicu ishoda *„Imenuje članove u računskim operacijama“* po zadanim elementima. | Imenuje članove u računskim operacijama uz napisani predložak. | Imenuje članove u računskim operacijama isključivo ako su zadani po redoslijedu računske radnje. | Imenuje članove u računskim operacijama uz poneku pogrešku. | Uočava imena članova u računskim operacijama u zadanim zadatcima. |
| Određuje nepoznati broj u jednakosti. | Učenik ne ostvaruje sastavnicu ishoda *„Određuje nepoznati broj u jednakosti“* po zadanim elementima. | Isključivo uz grafički prikaz zadatka i prisustvo učitelja određuje nepoznati broj u jednakosti. | Određuje nepoznati broj u jednakosti koristeći konkrete ili crtež. | Uz poneku grešku određuje nepoznati broj u jednakosti. | Primjenjujući vezu zbrajanja i oduzimanja samostalno, brzo i točno određuje nepoznati broj u jednakosti. |
| Odabire matematički zapis uspoređivanja brojeva ili računsku operaciju u tekstualnim zadatcima. | Učenik ne ostvaruje sastavnicu ishoda *„Odabire matematički zapis uspoređivanja brojeva ili računsku operaciju u tekstualnim zadatcima“* po zadanim elementima. | Odabire matematički zapis uspoređivanja brojeva ili računsku operaciju u zadatcima sa grafičkim prikazom. | Odabire matematički zapis uspoređivanja brojeva ili računsku operaciju u jednostavnijim tekstualnim zadatcima. | Odabire matematički zapis uspoređivanja brojeva ili računsku operaciju u tekstualnim zadatcima uz manju pomoć . | Koristi se stečenim spoznajama odabira matematičkih zapisa uspoređivanja brojeva ili računskih operacija u tekstualnim zadatcima. |

ELEMENT VREDNOVANJA : MATEMATIČKA KOMUNIKACIJA

**-Zalaganje**

|  |  |  |
| --- | --- | --- |
| **DOBAR** | **VRLO DOBAR** | **ODLIČAN** |
| Neredovito i površno obavlja postavljene zadatke. Napisani zadatci imaju veliki broj pogrešaka . Često su napisani neuredno i nepregledno. | Redovito obavlja postavljene zadatke. Pisani zadatci su uglavnom uredni, a ponekad su nepotpuni. Zbog brzopletosti i površnosti pojavljuju se pogreške . | Redovito obavlja postavljene zadatke poštujući vremenske rokove. Pisani zadatci su uredni. Ispravlja pogreške na koje je upozoren/upozorena. U radu slijedi upute i trudi se da zadatak obavi što bolje. |

**Skala za ocjenjivanje pisanih provjera .**

|  |  |
| --- | --- |
| **POSTOTAK** | **OCJENA** |
| 0 % – 49% | nedovoljan (1) |
| 50 % - 64 % | dovoljan (2) |
| 65 % - 79 % | dobar (3) |
| 80% - 89% | vrlo dobar (4) |
| 90% - 100 % | odličan (5) |

**PRIRODA I DRUŠTVO**

ELEMENT VREDNOVANJA: USVOJENOST ZNANJA

**ISHOD: PID OŠ A.1.1. Učenik uspoređuje organiziranost u prirodi opažajući neposredni okoliš.**

**ISHOD: PID OŠ B.1.2. Učenik se snalazi u vremenskim ciklusima, prikazuje promjene i odnose među njima te objašnjava povezanost vremenskih ciklusa s aktivnostima u životu.**

* Istraživački zadatak : Uspoređivanje godišnjih doba

|  |  |  |  |  |  |
| --- | --- | --- | --- | --- | --- |
| **RAZRADA ISHODA** | **NEDOVOLJAN** | **DOVOLJAN** | **DOBAR** | **VRLO DOBAR** | **ODLIČAN** |
| Uočava red u prirodi na primjeru biljaka, životinja i ljudi. | Učenik ne ostvaruje sastavnicu ishoda *„Uočava red u prirodi na primjeru biljaka, životinja i ljudi“* po zadanim elementima. | Uočava red u prirodi na primjeru biljaka, životinja i ljudi isključivo pomoću primjera. | Uz navođenje uočava red u prirodi na primjeru biljaka, životinja i ljudi. | Bez većih teškoća uočava red u prirodi na primjeru biljaka, životinja i ljudi. | Brzo i argumentirano uočava, povezuje i objašnjava red u prirodi na primjeri biljaka, životinja i ljudi. |
| Opisuje vremenske prilike, rast i razvoj biljke. | Učenik ne ostvaruje sastavnicu ishoda *„*Opisuje vremenske prilike, rast i razvoj biljke. | Navodi vremenske prilike, rast i razvoj biljke, ali teže samostalno opisuje, tek uz pomoć i navođenje. | Opisuje vremenske prilike, rast i razvoj biljke, prema primjeru te uz dodatne upute. | Opisuje i prikazuje promjene u živoj prirodi oko sebe prema kraćim uputama. | Samostalnoopisuje i prikazuje promjene u živoj prirodi oko sebe. |
| Promatra i predviđa promjene u prirodi u neposrednome okolišu. | Učenik ne ostvaruje sastavnicu ishoda *„Promatra i predviđa promjene u prirodi u neposrednome okolišu“* po zadanim elementima. | Promatra promjene u prirodi u neposrednome okolišu, opisuje prema uputama, djelomično uspoređuje tek nakon primjera. | Promatra i opisuje promjene u prirodi u neposrednome okolišu, ali samostalno ne uspoređuje. | Promatra i predviđa uz kratke upute promjene u prirodi u neposrednome okolišu. | Promatra, uspoređuje i predviđa promjene u prirodi u neposrednome okolišu bez pomoći i točno. |

ELEMENT VREDNOVANJA: ISTRAŽIVAČKE VJEŠTINE

**¸-Zalaganje**

|  |  |  |
| --- | --- | --- |
| **DOBAR** | **VRLO DOBAR** | **ODLIČAN** |
| Neredovito i površno obavlja postavljene zadatke. Napisani zadatci imaju veliki broj pogrešaka . Često su napisani neuredno i nepregledno. Zadatci prikazani crtežom su neuredni i nedovršeni. | Redovito obavlja postavljene zadatke. Pisani zadatci su uglavnom uredni, a ponekad su nepotpuni. Zbog brzopletosti i površnosti pojavljuju se pogreške. Zadatci prikazani crtežom su dovršeni i uredni. | Redovito obavlja postavljene zadatke poštujući vremenske rokove. Pisani zadatci i zadatci prikazani crtežom su uredni i potpuni. Ispravlja pogreške na koje je upozoren/upozorena. U radu slijedi upute i trudi se da zadatak obavi što bolje. |

**LIKOVNA KULTURA**

**ELEMENT VREDNOVANJA: STVARALAŠTVO**

ISHOD: OŠ LK A.1.1. Učenik prepoznaje umjetnost kao način komunikacije i odgovara na različite poticaje likovnim izražavanjem.

**ISHOD: OŠ LK A.1.2. Učenik demonstrira poznavanje osobitosti različitih likovnih materijala i postupaka pri likovnom izražavanju.**

|  |  |  |  |
| --- | --- | --- | --- |
| **RAZRADA ISHODA** | **DOBAR** | **VRLO DOBAR** | **ODLIČAN** |
| Učenik odgovara likovnim i vizualnim izražavanjem na razne vrste poticaja. | Učenik se uspješno likovno i vizualno izražava na neke vrste poticaja. | Učenik se uspješno likovno i vizualno izražava na razne vrste poticaja. | Učenik se uspješno likovno i vizualno izražava na sve vrste poticaja, ističući svoju kreativnost i slobodu u likovnom izražavanju. |
| Učenik primjećuje osobitosti likovnih materijala i postupaka te ih primjenjuje pri likovnom izražavanju | Učenik koristi crtačke, slikarske, prostorno plastičke i druge materijale i tehnike te pomalo nesigurno, teže koordinira sitne pokrete. | Učenik koristi crtačke, slikarske, prostorno plastičke i druge materijale i tehnike te prilično precizno i usredotočeno, pokušavajući koordinirati sitne pokrete. | Učenik samostalno i sigurno koristi crtačke, slikarske, prostorno plastičke i druge materijale i tehnike te precizno, usredotočeno, koordinira sitne pokrete. |

ELEMENT VREDNOVANJA: PRODUKTIVNOST

* **Zalaganje**

|  |  |  |
| --- | --- | --- |
| **DOBAR** | **VRLO DOBAR** | **ODLIČAN** |
| U rad se uključuje uz čestu intervenciju učitelja. Postavljene zadatke ne odrađuje na vrijeme i često su nedovršeni, površni i neuredni. | Rado se uključuje u sve oblike rada. Postavljene zadatke odrađuje na vrijeme, ali su ponekad nedovršeni i površni. | Rado se uključuje u sve oblike rada.  U radu slijedi upute. Trudi se da postavljene zadatke odradi kvalitetno i na vrijeme. Prihvaća i rado izvršava i dodatne zadatke. |

* Ne pronalazimo prikladan način sumativnog vrednovanja učenika iz Glazbene kulture i iz TZK .